《澄江八景 其五 石湾春霁》
元代·俞远

春月少晴晴即风，石湾今日好春融。已怜野水添杯绿，更有杂花开树红。

锦帐移厨人簇簇，银鞍并妓马珑珑。击壶错按《伊州弄》，句落鸥波浩荡中。

作者简介：常州江阴人，字之近，号空谷山人。好读书，隐居教授，笃行古道，里中多化之。元末兵乱，所过残毁。远乃筑土为室，啸歌其中。有《豆亭集》。